ক্যান্টনমেন্ট পাবলিক স্কুল ও কলেজ, মোমেনশাহী
ক্যান্টনমেন্ট পাবলিক স্কুল এন্ড কলেজ মোমেনশাহী ময়মনসিংহ শহরের একটি ঐতিহ্যবাহী শিক্ষাপ্রতিষ্ঠান যা বাংলাদেশ সেনাবাহিনী কর্তৃক পরিচালিত হয়। এটি ময়মনসিংহ সেনানিবাসের অভ্যন্তরে অবস্থিত। এখানে দুই পর্যায়ে শিক্ষা প্রদান করা হয়। স্কুল পর্যায়ে প্রথম শ্রেণি থেকে শুরু করে দশম শ্রেণি পর্যন্ত পাঠদান করানো হয় এবং কলেজ পর্যায়ে উচ্চ মাধ্যমিক সিলেবাস অনুযায়ী ২ বছর পাঠদান করানো হয়। ক্যান্টনমেন্ট পাবলিক স্কুল এন্ড কলেজ মোমেনশাহী (সিপিএসসিএম) একাডেমিক শ্রেষ্ঠত্বের অন্যতম মর্যাদাপূর্ণ এবং নামী প্রতিষ্ঠান। শিক্ষানগরী ময়মনসিংহের সুরক্ষিত ও নির্মল প্রান্তে এই শিক্ষাপ্রতিষ্ঠানটি অবস্থিত। ক্যান্টনমেন্ট পাবলিক স্কুল এন্ড কলেজ মোমেনশাহী ময়মনসিংহ বিভাগের শ্রেষ্ঠ শিক্ষা প্রতিষ্ঠান হিসেবে বিবেচিত ও পুরস্কৃত। ১৯৯৩ সালে এটি স্কুল বিভাগের মাত্র ৬৪ জন শিক্ষার্থী নিয়ে যাত্রা শুরু করে যা পরবর্তীকালে ইংরেজী সংস্করণ বিভাগ সহ দ্বাদশ শ্রেণি পর্যন্ত উন্নীত করা হয় । বর্তমানে এই প্রতিষ্ঠানে ৬৩৫২ জনেরও বেশি শিক্ষার্থীর তালিকাভুক্তি রয়েছে। ক্যাম্পাসটি ভাষা শহীদদের আলাবাস্টার স্মৃতিসৌধ, প্রশাসনিক ভবন এবং একাডেমিক ব্লক, পুষ্পশোভিত বাগান, সমৃদ্ধ গ্রন্থাগার, মাল্টিমিডিয়া শ্রেণিকক্ষ, আধুনিক ল্যাবস, প্রশস্ত অডিটোরিয়াম, বিশাল খেলার মাঠ, নার্সারী পার্ক এবং আকর্ষণীয় অভিভাবক শেড কাম ক্যাফেরিয়া সহ একটি আড়ম্বরপূর্ণ চেহারা ধারণ করে । "জ্ঞানই শক্তি" এই মূলমন্ত্রটি ধারণ করে ক্যান্টনমেন্ট পাবলিক স্কুল এন্ড কলেজ মোমেনশাহী (সিপিএসসিএম) সর্বদা তরুণদের সুপ্ত প্রতিভা বিকাশের দিকে মনোনিবেশ করে। এই প্রতিষ্ঠানের ধারাবাহিক অর্জনগুলি প্রতিফলিত করে যে সিপিএসসিএম হল এমন একটি স্থান যা জাতির যোগ্য নাগরিকদের উপস্থাপন করে। এটি আশাপ্রদ ভবিষ্যতের আবাস হিসাবে গড়ে তোলার জন্য প্রতিষ্ঠানের সকল সদস্যের অন্তহীন প্রচেষ্টা। প্রতিষ্ঠানটি ১৯৯৩ সালে প্রতিষ্ঠিত হয়েছিল। হাউস সংখ্যা ০৪ টি (ঈশা খাঁ, নজরুল, জয়নুল, জাহাঙ্গীর)।